CELEX: C2006/326/143
Language: fi
Date: 2006-12-30 00:00:00
Title: Asia T-316/06: Kanne 9.11.2006 — Euroopan yhteisöjen komissio v. Premium SA

30.12.2006   
            
            
               FI
            
            
               Euroopan unionin virallinen lehti
            
            
               C 326/68
            
         Kanne 9.11.2006 — Euroopan yhteisöjen komissio v. Premium SA
   (Asia T-316/06)
   (2006/C 326/143)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (Brysseli, Belgia) (asiamies: E. Montaguti, avustajinaan avocats J.-L. Fagnart ja F. Longfils)
   
      Vastaaja: Premium SA
   Vaatimukset
   
               —
            
            
               Ensimmäisen oikeusasteen tuomioistuimen on otettava tämä kanne tutkittavaksi ja katsottava se perustelluksi
            
         
               —
            
            
               Sen on velvoitettava Premiumin maksamaan pääomana 88 594,493 euroa, josta 57 605,74 euroa sopimuksen ISAR A 2052 nojalla ja 30 988,74 euroa sopimuksen KAVAS-2 A2019 nojalla;
            
         
               —
            
            
               Sen on velvoitettava Premiumin maksamaan 57 605,74 euron määrälle kertyneet viivästyskorot ISAR-sopimuksen nojalla [ilmoitettu korkotaso perustuu Ranskan sopimusoikeudellisiin säännöksiin];
            
         
               —
            
            
               Sen on velvoitettava Premiumin maksamaan 30 988,74 euron suuruiselle pääomalle kertyneet viivästyskorot KAVAS-2 sopimuksen nojalla [ilmoitettu korkotaso perustuu Tanskan sopimusoikeudellisiin säännöksiin]
            
         
               —
            
            
               Sen on velvoitettava Premium SA korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan yhteisö, edustajanaan Euroopan yhteisöjen komissio, teki 11.3.1992 ja 29.12.1993 erään konsortion, johon osallistui eräs yhtiö, johon vastaaja oli liittynyt, kanssa kaksi sopimusta, jotka koskivat KAVAS-2, A2019 (Knowledge acquisition visualization and assessment system) ja ISAR-AIM, A2052- hankkeita (Integration System Architecture), jotka toteutettiin informaatioteknologian alalla toteutettavan erityisen teknologisen tutkimus- ja kehittämissuunnitelman puitteissa, jonka neuvosto oli ottanut käyttöön päätöksellä 91/394/EY (1).
   Sopimuksissa määrättiin niistä hankkeista aiheutuvien kulujen tukikelpoisista määristä, joiden perusteella yhteisön rahoitustuki laskettiin. Sopimusmääräysten mukaan kaikkia komission maksamia määriä oli pidettävä ennakkomaksuina lopullisen kertomuksen hyväksymiseen saakka. Tilanteessa, jossa komission maksettavan rahoitustuen kokonaismäärä todettaisiin alhaisemmaksi kuin jo maksetut määrät, sopimuspuolilla oli velvollisuus välittömästi palauttaa erotus komissiolle. Lisäksi sopimuksissa määrättiin, että sopimuspuolet olivat yhdessä ja solidaarisesti vastuussa kaikista sopimusrikkomuksista, paitsi silloin kun joku niistä ei antanut taloudellisia tietoja tai antoi vääriä tai epätäydellisiä taloudellisia tietoja. Viimeksi mainitussa tapauksessa vastuussa oli vain tämä sopimuspuoli.
   Sopimusmääräysten mukaan konsortiolla oli velvollisuus esittää säännöllisesti selvitykset menoista ja kertomukset töiden edistymisestä.
   Komission vuonna 1996 toimittamassa rahoitustarkastuksessa ilmeni, että Premium SA oli laskuttanut useita tukikelvottomia menoja. Vastaaja totesi kyseistä tarkastuskertomusta koskevissa lausumissaan, ettei se voinut hyväksyä sitä, että kertomuksessa hylättiin uset kulut. Vastaajan ja komission välisen kirjeenvaihdon jälkeen viimeksi mainittu totesi Premium SA:n olevan velkaa, minkä viimeksi mainittu kiisti. Koska komission ensimmäisiä velan toteamista koskevia selvityksiä ei ollut otettu huomioon tiettyjä ennakkomaksuja eikä niitä ollut välitetty Premium SA:lle, komissio antoi uusia velan toteamista koskevia selvityksiä, jotka koskivat tosiasiallisesti liikaa maksettuja määriä, pysyttäen kuitenkin tarkastuskertomuksessa esitetyt, vastaajan laskuttamia tukikelvottomia menoja koskevat toteamukset. Premium SA kiisti myös nämä selvitykset.
   Komissio on useaan otteeseen esitänyt maksuvaatimuksia, joihin vastaaja ei ole vastannut. Tästä syystä komissio on sopimuksiin sisältyvien kompromissoristen lausekkeiden nojalla nojalla nostanut nyt esillä olevan kanteen, jolla vaaditaan Premium SA:n velvoittamista maksamaan takaisin osa yhteisön maksamasta ennakosta viivästyskorkoineen siitä syystä, että vastaaja ei ole esittänyt mitään merkityksellistä syytä riitauttaakseen komission niiden väitteiden perusteltavuuden, jotka koskevat tarkastuskertomuksessa tukikelvottomiksi katsottuja menoja.
   
      (1)  EYVL 1991, L 218, s. 22.